Document ID: /roh_data/filtered/fineweb-2-filterrobots_roh.jsonl.gz/63629

entschatta onn da scola 2021/22
Preziai geniturs, caras scolaras e cars scolars
Jeu sperel che vus hagies gudiu tenor meglier saver e puder ils dis libers, malgrad che l'aura ei buca stada fetg favoreivla. Las vacanzas da stad van tec a tec da rendiu e l'entschatta digl onn da scola s'avischina plaun plaunet. Per quei motiv sedrezzel a vus cun entginas paucas informaziuns.
- L'emprema jamna da scola sun jeu absents muort in cuors da pumpiers, il qual ei tuppamein vegnius stuschaus muort il virus da corona gest sin miez uost. Duront quella jamna vegnel jeu substituius principalmein da Petra Rothmund; ella ei gia enconuschenta a vus. Plinavon vegnan las scolastas Carla Flury-Nay (gievgia avonmiezdi) e Nicole Solèr (venderdis avonmiezdi) a segidar duront quella jamna. Ad ellas engraziel gia ordavon grondamein per lur agid ed engaschi.
- Jeu mez vegnel a beneventar ils affons la secunda jamna da scola e leu segiramein aunc informar las scolaras ed ils scolars novs pli da rudien davart las pretensiuns ed il sistem d'instrucziun ella 5. classa.
- Gievgia ils 2 da settember allas 19.00 uras ha allura liug la sera da geniturs obligatoria pils geniturs dils affons dalla 5. classa. Leu vegnis vus informai davart il proceder ella 5. e 6. classa oravontut era en connex cugl access al scalem ault.
- Ulteriuras informaziuns actualas, apps d'emprender, entginas fotografias eav. anfleis vus schiglioc era sin inagain.ch. Ils termins digl onn da scola actuals ein d'anflar sin scolasedrun.ch.
Cun quei giavischel a vus tuts aunc bials dis da stad e selegrel d'astgar entscheiver il niev onn da scola cun vos affons.
Cordials salids, Sandro